|  |
| --- |
| **Производња, прерада и тржиште** |
| Производ: **ПШЕНИЦА** |  **октобар 2024. године** |

***Производња:***

* + - * Према саопштењу РЗС на дан 25.09.2024. године остварена производња пшенице износи 2.900.536 тонe на површини од 549.032 хектара са приносом од 5,3 тонe. Овогодишња производња је за 15,9% мања у односу на производњу остварену у прошлој години. Када се упореди са десетогодишњим просеком (2014–2023), производња пшенице већа је за 2,4%. (Прилог 1.)
* Проценат падавина у последњих месец дана (током септембра и почетком октобра) у односу на просек у великом делу земље је већи, од 150 до 200%, а у северозападним и јужним деловима и до 300%. Досадашње количине падавина поправиле су стање земљишне влаге у површинском и дубљим слојевима. Обрада и припрема земљишта за јесењу сетву је са овим повољнијим стањем влаге олакшана. У току је сетва озиме пшенице, оптимални рок креће се од 05. до 25. октобра.

***Тржиште:***

**Домаће:** С обзиром на остварену производњу од oкo 2,9 милиона тона, великих залихе из претходне тржишне године, пшенице ће бити дoвoљнo зa дoмaћe пoтрeбе, а за извoз чак око 2,3 милиона тoнa. (Прилог 1.)

* Према подацима Управе царина, закључно са септембром, од почетка 2024/25 тржишне године укупно је извезено 383 хиљаде тона пшенице и производа (305 хиљада тона пшенице у зрну). У прва три месеца тржишне 2024/25 године остварен је већи извоз пшенице у зрну, и то за 5,5%, у односу на исти период прошле године.
* У јулу, месецу жетве, без обзира на повећану тражњу, цена пшенице пала је и просечна месечна нижа је за 8,6% у односу на цену у јуну. У периоду од јула до краја септембра бележи се благи тренд раста просечне месечне цeне пшeнице. Цене по којима се трговало током наведеног периода зaвисила је oд квaлитeтa пшенице. У јулу je просечна цeнa пшенице изнoсилa 20,39 дин/kg, а у септембру 20,69 дин/kg (1,5% виша од јулске цене). Септембарска просечна цена нижа је за 4,5% у односу на просечну цену у истом месецу 2023. године.
* Просечна цeнa друге нeдeљe oктoбрa на Продуктној берзи Нови Сад изнoси 23,19 дин/kg бeз ПДВ-a.

**Светско***:* Према извештају aмeричкoг Mинистaрствa пoљoприврeдe о прoцeнaмa понуде и тражње светског тржишта, од 11. октобра, у односу на септембарски извештај предвиђања за пшеницу за 2024/25 тржишну годину су смањена понуда, потрошња и трговина, али нешто веће крајње залихе. Понуда је смањена за 1,9 милиона тона на 1.060,3 милиона првенствено због смањене производње за ЕУ, Русију, Индију и Бразил. Пад понуде делимично је надокнађен већом производњом у Украјини и већим почетним залихама за Русију. Светска потрошња смањена је за 2,4 милиона тона на 802,5 милиона, уз смањење потрошње за храну, семе и употребу индустрији у Индији и Авганистану. Светска трговина смањена је за 0,7 милиона тона на 215,8 милиона услед смањења процене извоза за ЕУ, а који је делимично надокнађен повећањем за Украјину. Светске крајње залихе за 2024/25 повећане су за 0,5 милиона тона на 257,7 милиона, али су и даље најниже од 2015/16. (Прилог 2.)

* На крају периода јул – септембар за разлику од цене у Чикагу која је већа од оне на почетку, за 2,6%, у Минеаполису је обрнута ситуација и цена је нижа за 3,9%. Током периода, на америчком тржишту, у моментима активности финансијких и инвестиционих фондова мењао се ток кретања цена, а крајем периода, односно у септембру, па и почетком октобра бележи се раст цена и то услед снажног утицаја раста цена кукуруза и соје. На француском тржишту, односно на берзи у Паризу процене о смањеној производњи утицале су да цена пшенице преокрене ток кретања и тренд пада током јула и августа у септембру промени у тренд раста. На дан 15.10.2024. године на берзи у Чикагу цена пшенице износи 212,90 $/t, а у Паризу 246,41 $/t. (Извор: Продуктна берза Нови Сад, Прилог 3.).
* У Француској, највећем произвођачу и извознику меке пшенице у Европској унији, према процени Агенције француског министарства пољопривреде Agreste (септембар 2024), у тржишној 2024/25 години остварена производња пшенице (искључујући дурум) износи 25,78 милиона тона. Тако слаба жетва у Француској последњи пут забележена 1983. године када је износила 24,5 милиона тона. Агенција је смањење производње приписала неповољним временским условима, са просечним приносима процењеним на 6,15 t/ha. Непрекидне кише и ниске температуре које погодују болестима утицале су на приносе и квалитет усева у већини француских региона где се узгаја пшеница. Agreste сада одређује француску производњу дурум пшенице на 1,2 милиона тона.

**Политика:**

* На основу закључка Владе Републике Србије 05 број: 339-5911/2024 од 04.07.2024.године, а ради остваривања билансних потреба и стратешког нивоа залиха меркантилне пшенице, Републичка Дирекција за робне резерве (у даљем тексту: Дирекција) вршила је куповину до 30.000 тона меркантилне пшенице род 2024. године, домаћег порекла по цени од 24,00 дин/kg (у цену није урачунат ПДВ) Куповина меркантилне пшенице вршила се од физичких лица – носилаца регистрованих пољопривредних породичних газдинстава посредовањем „Продуктнe берзe“ А.Д, Нови Сад.
* На основу Уредбе о обавезној производњи и промету хлеба од брашна Тип-500, („Сл. гласник РС“, бр. 47/2024 и 55/2024) и позива произвођачима хлеба за куповину брашна Т-500 по субвенционисаним ценама објављеног на интернет страници Министарства унутрашње и спољне трговине, Републичка дирекција за робне резерве вршила је размену меркантилне пшенице за 10.800 тона пшеничног белог брашна „Т-500“, које ће се добити мељавом, ради интервентне продаје произвођачима хлеба. Цена пшенице утврђивала се из односа понуде, а цена пшеничног белог брашна „Т-500“ износила је 22,00 дин/kg без ПДВ-а дин/kg, а 24,20 дин/kg са пдв-ом.
* У периоду јул – октобар важила је Уредба о ограничењу висине цена основних животних намирница, а последњом изменом ("Службени гласник РС", бр. 14/24, 47/24 и 73/24) утврђено је да трговци на мало који продају прехрамбене производе обавезни су да у структури дневне понуде свих врста брашна тип Т-400 глатко и Т-500 имају најмање једну робну марку брашна тип Т-400 глатко и Т-500, у паковањима до једног килограма, укључујући један килограм, чија максимална малопродајна цена не сме прелазити 54,99 дин/kg за Т-400, односно 49,99 дин/kg за Т-500. Такође, максимална произвођачка цена брашна не сме прелазити 45,00 дин/kg за Т-400, односно 40,90 дин/kg за Т-500. Ограничење цена важиће до 28. фебруара 2025. године.
* Кабинет министара Украјине је на састанку 20. августа 2024. године одобрио процедуру за одобравање минималних извозних цена пољопривредних производа, првенствено житарица и уљарица,. Предвиђено је да утврђивање нивоа минимално дозвољених извозних цена за одређене врсте робе врши Министарство пољопривредне политике узимајући у обзир услове набавке у складу са Међународним правилима тумачења комерцијалних појмова „Incoterms“. Наведене минималне дозвољене извозне цене, узимајући у обзир услове снабдевања, одређене у америчким доларима за 1 килограм. Наиме, украјински трговци правили су дупле фактуре и било је доста мешетарења у трговању житарицама последњих година, стога, ради обезбеђења средстава у буџету држава се одлучила на увођење минималне извозне цене посебно што се очекује смањење расположивих количина пшенице за извоз та 15-20%. (Agroinfonet)

**ПРИЛОЗИ:**

**Прилог 1. Оријентациони биланс пшенице (Економска година јул текуће-јун наредне године)**

|  |  |  |  |
| --- | --- | --- | --- |
| **Биланс пшенице** | **2022/23** | **2023/24** | **2024/25** |
| **VII-VI** |  |  | **Процена** |
| **ПРОИЗВОДЊА\*** |
| Жетвена површина | '000 ha | 631 | 682 | 549 |
| Принос | t/ha | 4,9 | 5,1 | 5,3 |
| **СНАБДЕВАЊЕ** |
| Почетне залихе | '000 t | 515 | 834 | 1.149 |
| Домаћа производња | '000 t | 3.110 | 3.449 | 2.901 |
| Увоз | '000 t | 51 | 60 | 27 |
| Укупно расположиве количине | '000 t | **3.676** | **4.342** | **4.077** |
| **ПОТРОШЊА** |
| Семенска потрошња | '000 t | 190 | 205 | 163 |
| Сточна храна | '000 t | 400 | 390 | 250 |
| Потрошња за људску храну | '000 t | 1.200 | 1.100 | 1.100 |
| Губитак | '000 t | 32 | 35 | 29 |
| **Укупна домаћа потрошња** | '000 t | **1.822** | **1.730** | **1.542** |
| Крајње залихе | '000 t | 834 | 1.149 | 225 |
| Извоз | '000 t | 1.020 | 1.463 | 2.310 |
| Укупна потрошња | '000 t | **3.676** | **4.342** | **4.077** |

Извор: МПШВ, \*РЗС

**Прилог 2. - Пројекција производње пшенице у свету у милионима тона**

|  |  |  |  |
| --- | --- | --- | --- |
|  | 22/23 | 23/24 прогноза | 24/25 пројекција |
| септембар | октобар |
| Производња | 789,49 | 790,38 | 796,88 | 794,08 |
| Трговина | 221,73 | 221,32 | 216,51 | 215,82 |
| Потрошња | 789,44 | 797,81 | 804,90 | 802,54 |
| Залихе | 273,61 | 266,18 | 257,22 | 257,72 |

 Извор: USDA

**Прилог 3. Кретање цена пшенице на берзама у $/t (01. јул – 30. септембар 2024. године)**

****Извор: Продуктна берза Нови Сад